title: 2013/697/SZBP: Rozhodnutie Politického a bezpečnostného výboru EUTM Mali/3/2013 z  12. novembra 2013 o prijatí príspevkov tretích štátov na vojenskú misiu Európskej únie na podporu výcviku ozbrojených síl Mali (EUTM Mali)

text:
               30.11.2013

               SK

               Úradný vestník Európskej únie

               L 320/33

         ROZHODNUTIE POLITICKÉHO A BEZPEČNOSTNÉHO VÝBORU EUTM MALI/3/2013
   z 12. novembra 2013
   o prijatí príspevkov tretích štátov na vojenskú misiu Európskej únie na podporu výcviku ozbrojených síl Mali (EUTM Mali)
   (2013/697/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2013/34/SZBP zo 17. januára 2013 o vojenskej misii Európskej únie na podporu výcviku ozbrojených síl Mali (EUTM Mali) (1), a najmä na jeho článok 8 ods. 2,
   keďže:

               (1)

               Rada podľa článku 8 ods. 2 rozhodnutia 2013/34/SZBP poverila Politický a bezpečnostný výbor (PBV), aby prijal príslušné rozhodnutia o prijatí navrhovaných príspevkov tretích štátov.

               (2)

               Na základe odporúčaní veliteľa misie EÚ týkajúcich sa príspevku Švajčiarskej konfederácie a rád Vojenského výboru Európskej únie by sa mal príspevok Švajčiarskej konfederácie prijať.

               (3)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. Dánsko sa preto nezúčastňuje na prijatí tohto rozhodnutia a nie je ním viazané ani nepodlieha jeho uplatňovaniu,

         PRIJAL TOTO ROZHODNUTIE:
   Článok 1
   Príspevky tretích štátov
   1.   Príspevok Švajčiarskej konfederácie na vojenskú misiu Európskej únie na podporu výcviku ozbrojených síl Mali (EUTM Mali) sa prijíma a považuje sa za významný.
   2.   Švajčiarska konfederácia je oslobodená od finančných príspevkov do rozpočtu EUTM Mali.
   Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 12. novembra 2013

            Za Politický a bezpečnostný výbor

            predseda

         W. STEVENS

      (1)  Ú. v. EÚ 14, 18.1.2013, s. 19.


title: Rozhodnutie Rady (EÚ) 2017/479 z 8. decembra 2016 o podpise, v mene Únie, a predbežnom vykonávaní Dohody medzi Európskou úniou a Nórskym kráľovstvom o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020

text:
               21.3.2017

               SK

               Úradný vestník Európskej únie

               L 75/1

         ROZHODNUTIE RADY (EÚ) 2017/479
   z 8. decembra 2016
   o podpise, v mene Únie, a predbežnom vykonávaní Dohody medzi Európskou úniou a Nórskym kráľovstvom o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               V nariadení Európskeho parlamentu a Rady (EÚ) č. 515/2014 (1) sa stanovuje, že krajiny pridružené k vykonávaniu, uplatňovaniu a vývoju schengenského acquis sa majú podieľať na nástroji v súlade s jeho ustanoveniami a že sa majú dohodnúť mechanizmy týkajúce sa ich finančných príspevkov a dodatočných pravidiel potrebných na takúto účasť vrátane ustanovení, ktorými sa zaisťuje ochrana finančných záujmov Únie a právomoc Dvora audítorov vykonávať audit.

               (2)

               Rada 14. júla 2014 poverila Komisiu, aby začala rokovania s Nórskym kráľovstvom, Islandskou republikou, Švajčiarskou konfederáciou a Lichtenštajnským kniežatstvom týkajúce sa dohody o podmienkach ich účasti na nástroji Fondu pre vnútornú bezpečnosť pre hranice a víza na obdobie rokov 2014 až 2020. Rokovania s Nórskym kráľovstvom boli úspešne ukončené parafovaním dohody 5. júla 2016.

               (3)

               V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu. Vzhľadom na to, že toto rozhodnutie je založené na schengenskom acquis, sa Dánsko v súlade s článkom 4 uvedeného protokolu rozhodne do šiestich mesiacov po rozhodnutí Rady o tomto rozhodnutí, či ho bude transponovať do svojho vnútroštátneho práva.

               (4)

               Toto rozhodnutie predstavuje vývoj ustanovení schengenského acquis, na ktorých sa Spojené kráľovstvo nezúčastňuje v súlade s rozhodnutím Rady 2000/365/ES (2); Spojené kráľovstvo sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (5)

               Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES (3); Írsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (6)

               Dohoda by sa mala podpísať v mene Únie s výhradou jej uzavretia k neskoršiemu dátumu.

               (7)

               V súlade s článkom 19 ods. 4 dohody by sa táto dohoda, s výnimkou jej článku 5, mala vykonávať predbežne odo dňa nasledujúceho po jej podpise,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Nórskym kráľovstvom o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020, s výhradou uzavretia uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Dohoda sa s výnimkou jej článku 5 vykonáva predbežne v súlade s jej článkom 19 ods. 4 odo dňa nasledujúceho po jej podpise (4) do ukončenia postupov potrebných na jej uzavretie.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 8. decembra 2016

            Za Radu

            predsedníčka

         L. ŽITŇANSKÁ

      (1)  Nariadenie Európskeho parlamentu a Rady (EÚ) č. 515/2014 zo 16. apríla 2014, ktorým sa ako súčasť Fondu pre vnútornú bezpečnosť zriaďuje nástroj pre finančnú podporu v oblasti vonkajších hraníc a víz a ktorým sa zrušuje rozhodnutie č. 574/2007/ES (Ú. v. EÚ L 150, 20.5.2014, s. 143).

      (2)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

      (3)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

      (4)  Dátum, od ktorého sa bude dohoda predbežne vykonávať, uverejní Generálny sekretariát Rady v Úradnom vestníku Európskej únie.


title: Rozhodnutie Európskeho parlamentu a Rady č. 1530/2007/ES z  24. októbra 2007 o mobilizácii fondu solidarity Európskej únie podľa bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení

text:
               21.12.2007

               SK

               Úradný vestník Európskej únie

               L 337/1

      ROZHODNUTIE EURÓPSKEHO PARLAMENTU A RADY č. 1530/2007/ES
   z 24. októbra 2007
   o mobilizácii fondu solidarity Európskej únie podľa bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
   EURÓPSKY PARLAMENT A RADA EURÓPSKEJ ÚNIE,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 26,
   so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje fond solidarity Európskej únie (2),
   so zreteľom na návrh Komisie,
   keďže:

               (1)

               Európska únia zriadila fond solidarity Európskej únie (ďalej len „fond“), aby prejavila solidaritu s obyvateľstvom regiónov postihnutých prírodnými katastrofami.

               (2)

               Medziinštitucionálna dohoda zo 17. mája 2006 umožňuje mobilizáciu fondu v rámci ročného stropu vo výške 1 miliardy EUR.

               (3)

               Nariadenie (ES) č. 2012/2002 obsahuje ustanovenia, podľa ktorých sa fond môže mobilizovať.

               (4)

               Nemecko a Francúzsko požiadali o mobilizáciu fondu vo veci dvoch rozsiahlych prírodných katastrof spôsobených orkánom a tropickým cyklónom,

         ROZHODLI TAKTO:
   Článok 1
   Pre všeobecný rozpočet Európskej únie na rozpočtový rok 2007 sa mobilizuje fond solidarity Európskej únie s cieľom poskytnúť finančné prostriedky vo výške 172 195 985 EUR vo viazaných a platobných rozpočtových prostriedkoch.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 24. októbra 2007

            Za Európsky parlament

            predseda

         H.-G. PÖTTERING

            Za Radu

            predseda

         M. LOBO ANTUNES

      (1)  Ú. v. EÚ C 139, 14.6.2006, s. 1.

      (2)  Ú. v. ES L 311, 14.11.2002, s. 3.


               12.8.2016

               SK

               Úradný vestník Európskej únie

               C 294/60

         P8_TA(2014)0084
   Vymenovanie členov Jednotnej rady pre riešenie krízových situácií *
   Rozhodnutie Európskeho parlamentu zo 16. decembra 2014 o návrhu Komisie na vymenovanie predsedu, podpredsedu a členov Jednotnej rady pre riešenie krízových situácií (C(2014)9456 – C8-0284/2014 – 2014/0901(NLE))
   (Schválenie)
   (2016/C 294/21)

      Európsky parlament,

               —

               so zreteľom na návrh Komisie z 5. decembra 2014 na vymenovanie predsedu, podpredsedu a členov Jednotnej rady pre riešenie krízových situácií (C(2014)9456),

               —

               so zreteľom na článok 56 ods. 6 tretí pododsek nariadenia Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010 (1),

               —

               so zreteľom na rokovací poriadok,

               —

               so zreteľom na správu Výboru pre hospodárske a menové veci (A8-0070/2014),

               A.

               keďže v článku 56 ods. 4 nariadenia (EÚ) č. 806/2014 sa stanovuje, že predseda, podpredseda a členovia Jednotnej rady pre riešenie krízových situácií (ďalej len „jednotná rada“) uvedení v článku 43 ods. 1písm. b) uvedeného nariadenia sú vymenovaní na základe zásluh, kvalifikácie, znalostí bankových a finančných záležitostí a skúseností súvisiacich s finančným dohľadom, reguláciou a riešením krízových situácií bánk;

               B.

               keďže podľa článku 56 ods. 4 nariadenia (EÚ) č. 806/2014 sa vymenovanie členov jednotnej rady riadi zásadami rovnováhy rodového zastúpenia, skúseností a kvalifikácií;

               C.

               keďže v súlade s článkom 56 ods. 6 nariadenia (EÚ) č. 806/2014 Komisia prijala 19. novembra 2014 užší zoznam kandidátov na pozície predsedu a podpredsedu jednotnej rady;

               D.

               keďže v súlade s článkom 56 ods. 6 nariadenia (EÚ) č. 806/2014 Komisia prijala 1. decembra 2014 užší zoznam kandidátov na pozície členov jednotnej rady uvedených v článku 43 ods. 1 písm. b) uvedeného nariadenia;

               E.

               keďže v súlade s článkom 56 ods. 6 nariadenia (EÚ) č. 806/2014 sa oba užšie zoznamy poskytli Európskemu parlamentu;

               F.

               keďže 5. decembra 2014 Komisia prijala návrh na vymenovanie predsedu, podpredsedu a členov Jednotnej rady pre riešenie krízových situácií a postúpila ho Európskemu parlamentu;

               G.

               keďže Výbor pre hospodárske a menové veci Európskeho parlamentu pristúpil k posúdeniu kvalifikácie kandidátov na funkcie predsedu, podpredsedu a členov jednotnej rady, najmä z hľadiska podmienok stanovených v článku 56 ods. 4 nariadenia (EÚ) č. 806/2014;

               H.

               keďže výbor usporiadal 8. decembra 2014 vypočutie Elke Königovej, kandidátky na funkciu predsedníčky jednotnej rady, počas ktorého kandidátka predniesla úvodné vyhlásenie a následne odpovedala na otázky členov výboru;

               I.

               keďže výbor usporiadal 9. decembra 2014 vypočutie Tima Löyttyniemiho, kandidáta na funkciu podpredsedu jednotnej rady, ako aj štyroch kandidátov na funkciu členov jednotnej rady (Mauro Grande, Antonio Carrascosa, Joanne Kellermann a Dominique Laboureix); všetci piati navrhovaní kandidáti predniesli úvodné vyhlásenie na uvedenom vypočutí a následne odpovedali na otázky členov výboru;

               1.

               schvaľuje návrh Komisie na vymenovanie týchto navrhovaných kandidátov:

                           a)

                           Elke Königovej do funkcie predsedníčky jednotnej rady;

                           b)

                           Tima Löyttyniemiho do funkcie podpredsedu jednotnej rady;

                           c)

                           Maura Grandeho do funkcie člena jednotnej rady;

                           d)

                           Antonia Carrascosu do funkcie člena jednotnej rady;

                           e)

                           Joanne Kellermannovej do funkcie členky jednotnej rady;

                           f)

                           Dominiqua Laboureixa do funkcie člena jednotnej rady;

               2.

               poveruje svojho predsedu, aby postúpil toto rozhodnutie Rade, Komisii a vládam členských štátov.

      (1)  Ú. v. EÚ L 225, 30.7.2014, s. 1.


title: Rozhodnutie Rady (EÚ) 2015/890 z 8. júna 2015 o pozícii, ktorá sa má prijať v mene Európskej únie v Spoločnom výbore EHP k zmene prílohy II (Technické predpisy, normy, skúšky a certifikácia) k Dohode o EHP (Nové potraviny)

text:
                  11.6.2015

                  SK

                  Úradný vestník Európskej únie

                  L 146/5

            ROZHODNUTIE RADY (EÚ) 2015/890
      z 8. júna 2015
      o pozícii, ktorá sa má prijať v mene Európskej únie v Spoločnom výbore EHP k zmene prílohy II (Technické predpisy, normy, skúšky a certifikácia) k Dohode o EHP (Nové potraviny)
      RADA EURÓPSKEJ ÚNIE,
      so zreteľom na Zmluvu o fungovaní Európskej únie, a najmä na jej článok 114 v spojení s článkom 218 ods. 9,
      so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
      so zreteľom na návrh Európskej komisie,
      keďže:

                  (1)

                  Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

                  (2)

                  Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, príloha II k Dohode o EHP.

                  (3)

                  Príloha II k Dohode o EHP obsahuje osobitné ustanovenia a dojednania týkajúce sa technických predpisov, noriem, skúšok a certifikácie.

                  (4)

                  Nariadenie Európskeho parlamentu a Rady (ES) č. 258/97 (3) sa má začleniť do Dohody o EHP.

                  (5)

                  Nariadenie Komisie (ES) č. 1852/2001 (4) sa má začleniť do Dohody o EHP.

                  (6)

                  Odporúčanie Komisie (ES) 97/618/ES (5) sa má začleniť do Dohody o EHP.

                  (7)

                  Článok 38 nariadenia Európskeho parlamentu a Rady (ES) č. 1829/2003 (6) mení nariadenie (ES) č. 258/97 a má sa začleniť do Dohody o EHP.

                  (8)

                  Príloha II k Dohode o EHP by sa preto mala zodpovedajúcim spôsobom zmeniť.

                  (9)

                  Pozícia Únie v Spoločnom výboru EHP by preto mala vychádzať z pripojeného návrhu rozhodnutia,

            PRIJALA TOTO ROZHODNUTIE:
      Článok 1
      Pozícia, ktorá sa má prijať v mene Únie v Spoločnom výbore EHP k navrhovanej zmene prílohy II (Technické predpisy, normy, skúšky a certifikácia) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.
      Článok 2
      Toto rozhodnutie nadobúda účinnosť dňom jeho prijatia.

         V Luxemburgu 8. júna 2015

               Za Radu

               predsedníčka

            D. REIZNIECE-OZOLA

         (1)  Ú. v. ES L 305, 30.11.1994, s. 6.

         (2)  Ú. v. ES L 1, 3.1.1994, s. 3.

         (3)  Nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (Ú. v. ES L 43, 14.2.1997, s. 1).

         (4)  Nariadenie Komisie (ES) č. 1852/2001 z 20. septembra 2001, ktoré stanovuje podrobné pravidlá pre sprístupnenie informácií verejnosti a pre ochranu informácií v súlade s nariadením Európskeho parlamentu a Rady (ES) č. 258/97 (Ú. v. ES L 253, 21.9.2001, s. 17).

         (5)  Odporúčanie Komisie 97/618/ES z 29. júla 1997 o vedeckých aspektoch a predkladaní informácií nevyhnutných na podporu žiadostí na uvádzanie nových potravín a nových prídavných látok na trh a o príprave správ o prvotnom posudku podľa nariadenia Európskeho parlamentu a Rady (ES) č. 258/97 (Ú. v. ES L 253, 16.9.1997, s. 1).

         (6)  Nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách (Ú. v. EÚ L 268, 18.10.2003, s. 1).

         NÁVRH
         ROZHODNUTIE SPOLOČNÉHO VÝBORU EHP č. …/2015
         z,
         ktorým sa mení príloha II (Technické predpisy, normy, skúšky a certifikácia) k Dohode o EHP
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:

                     (1)

                     Nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1) sa má začleniť do Dohody o EHP.

                     (2)

                     Nariadenie Komisie (ES) č. 1852/2001 z 20. septembra 2001, ktoré stanovuje podrobné pravidlá pre sprístupnenie informácií verejnosti a pre ochranu informácií v súlade s nariadením Európskeho parlamentu a Rady (ES) č. 258/97 (2), sa má začleniť do Dohody o EHP.

                     (3)

                     Odporúčanie Komisie 97/618/ES z 29. júla 1997 o vedeckých aspektoch a predkladaní informácií nevyhnutných na podporu žiadostí na uvádzanie nových potravín a nových prídavných látok na trh a o príprave správ o prvotnom posudku podľa nariadenia Európskeho parlamentu a Rady (ES) č. 258/97 (3) sa má začleniť do Dohody o EHP.

                     (4)

                     Článok 38 nariadenia Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách (4) mení nariadenie (ES) č. 258/97 a má sa začleniť do Dohody o EHP.

                     (5)

                     Toto rozhodnutie sa týka právnych predpisov o potravinách. Právne predpisy o potravinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami zahŕňa aj Lichtenštajnsko, ako je uvedené v úvode ku kapitole XII prílohy II k Dohode o EHP. Toto rozhodnutie sa preto neuplatňuje na Lichtenštajnsko.

                     (6)

                     Príloha II k Dohode o EHP by sa preto mala zodpovedajúcim spôsobom zmeniť,

               PRIJAL TOTO ROZHODNUTIE:
         Článok 1
         Kapitola XII prílohy II k Dohode o EHP sa mení takto:

                     1.

                     Za bod 97 (nariadenie Európskeho parlamentu a Rady (EÚ) č. 1169/2011) sa dopĺňa tento text:

                                 „98.

                                    31997 R 0258: nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (Ú. v. ES L 43, 14.2.1997, s. 1), zmenené týmito právnymi predpismi:

                                             —

                                                32003 R 1829: nariadenie Európskeho parlamentu a Rady (ES) č. 1829/2003 z 22. septembra 2003 (Ú. v. EÚ L 268, 18.10.2003, s. 1),

                                             —

                                                32008 R 1332: nariadenie Európskeho parlamentu a Rady (ES) č. 1332/2008 zo 16. decembra 2008 (Ú. v. EÚ L 354, 31.12.2008, s. 7).

                                       Na účely tejto dohody sa ustanovenia daného nariadenia vykladajú s týmito úpravami:
                                 V článku 7 sa dopĺňajú tieto ustanovenia:
                                 ‚Keď Komisia prijme povoľovacie rozhodnutie, štáty EZVO prijmú príslušné rozhodnutia súčasne a do 30 dní od prijatia rozhodnutia Spoločenstva. Spoločný výbor EHP je o uvedenom informovaný a pravidelne uverejňuje zoznam takýchto rozhodnutí v dodatku EHP k úradnému vestníku.
                                 V prípade akýchkoľvek rozporov medzi zmluvnými stranami, pokiaľ ide o výklad týchto ustanovení, uplatňuje sa mutatis mutandis časť VII dohody.‘

                                 99.

                                    32001 R 1852: nariadenie Komisie (ES) č. 1852/2001 z 20. septembra 2001, ktoré stanovuje podrobné pravidlá pre sprístupnenie informácií verejnosti a pre ochranu informácií v súlade s nariadením Európskeho parlamentu a Rady (ES) č. 258/97 (Ú. v. ES L 253, 21.9.2001, s. 17).“

                     2.

                     Pod nadpisom AKTY, KTORÉ MUSIA ŠTÁTY EZVO A DOZORNÝ ÚRAD EZVO NÁLEŽITE ZOHĽADŇOVAŤ sa za bod 16 (odporúčanie Komisie 2013/647/EÚ) dopĺňa tento bod:

                                 „17.

                                    31997 H 0618: odporúčanie Komisie 97/618/ES z 29. júla 1997 o vedeckých aspektoch a predkladaní informácií nevyhnutných na podporu žiadostí na uvádzanie nových potravín a nových prídavných látok na trh a o príprave správ o prvotnom posudku podľa nariadenia Európskeho parlamentu a Rady (ES) č. 258/97 (Ú. v. ES L 253, 16.9.1997, s. 1).“

               Článok 2
         Znenie nariadení (ES) č. 258/97, (ES) č. 1852/2001 a (ES) č. 1829/2003 a odporúčania 97/618/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         Článok 3
         Toto rozhodnutie nadobúda účinnosť … pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (*).
         Článok 4
         Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

            V Bruseli

                  Za Spoločný výbor EHP

                  predseda

               …

                  tajomníci

                  Spoločného výboru EHP

               …

            (1)  Ú. v. ES L 43, 14.2.1997, s. 1.

            (2)  Ú. v. ES L 253, 21.9.2001, s. 17.

            (3)  Ú. v. ES L 253, 16.9.1997, s. 1.

            (4)  Ú. v. EÚ L 268, 18.10.2003, s. 1.

            (*)  [Ústavné požiadavky neboli oznámené.] [Ústavné požiadavky boli oznámené.]


title: 2011/771/EÚ: Rozhodnutie Európskeho parlamentu a Rady zo 16. novembra 2011 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/004 EL/ALDI Hellas, Grécko)

text:
               30.11.2011

               SK

               Úradný vestník Európskej únie

               L 317/29

         ROZHODNUTIE EURÓPSKEHO PARLAMENTU A RADY
   zo 16. novembra 2011
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/004 EL/ALDI Hellas, Grécko)
   (2011/771/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri ich opätovnom začleňovaní do trhu práce.

               (2)

               Rozsah pôsobnosti EGF bol rozšírený v prípade žiadostí podaných od 1. mája 2009 s cieľom zahrnúť podporu pre pracovníkov prepustených priamo v dôsledku celosvetovej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR.

               (4)

               Grécko predložilo 10. mája 2011 žiadosť o mobilizáciu prostriedkov EGF v súvislosti s prepúšťaním v podniku ALDI Hellas Supermarket Holding EPE & Assoc. E.E. a u jedného z jeho dodávateľov – spoločnosti Thessaloniki Logistics S.A. – a do 22. júna 2011 ju doplnilo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 2 918 500 EUR.

               (5)

               EGF by sa preto mal mobilizovať s cieľom poskytnúť finančný príspevok v súvislosti so žiadosťou Grécka,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2011 sa mobilizuje Európsky fond na prispôsobenie sa globalizácii s cieľom poskytnúť sumu 2 918 500 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradom vestníku Európskej únie.

      V Štrasburgu 16. novembra 2011

            Za Európsky parlament

            predseda

         J. BUZEK

            Za Radu

            predseda

         W. SZCZUKA

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: Rozhodnutie Komisie, ktorým sa vyhlasuje, že opatrenia oznámené Českou republikou v súlade s prechodným mechanizmom podľa prílohy IV.3 Aktu o pristúpení, sa po pristúpení neuplatňujú   (Text s významom pre EHP)

text:
               4.6.2005

               SK

               Úradný vestník Európskej únie

               C 137/4

         Rozhodnutie Komisie, ktorým sa vyhlasuje, že opatrenia oznámené Českou republikou v súlade s prechodným mechanizmom podľa prílohy IV.3 Aktu o pristúpení, sa po pristúpení neuplatňujú
   (2005/C 137/06)
   (Text s významom pre EHP)
   Dátum prijatia rozhodnutia:
   Členský štát: Česká republika
   Číslo pomoci: CZ 46/2003
   Názov: Investiční a poštovní banka, a.s. (IPB)/Československá obchodní banka, a.s. (ČSOB)
   Účel: Pomoc bankovému sektoru
   Ďalšie informácie: Rozhodnutie Komisie, ktorým sa deklaruje, že opatrenia v prospech IPB /ČSOB oznámené Českou republikou podľa dočasného mechanizmu podľa prílohy IV.3 Aktu o pristúpení, nie sú použiteľné po pristúpení.
   Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:
   http://europa.eu.int/comm/secretariat_general/sgb/state_aids/
   Dátum prijatia rozhodnutia:
   Členský štát: Česká republika
   Číslo pomoci: Štátna pomoc č. CZ 51/2003
   Názov: Pragobanka, a.s.
   Účel: Pomoc bankovníckemu sektoru.
   Ďalšie informácie: Rozhodnutie Komisie, ktorým sa vyhlasuje, že opatrenie v prospech Pragobanky, a.s., oznámené Českou republikou podľa dočasného mechanizmu na základe prílohy IV. 3 aktu o pristúpení, sa po vstupe do Európskej únie neuplatňuje.
   Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:
   http://europa.eu.int/comm/secretariat_general/sgb/state_aids/
   Dátum prijatia rozhodnutia:
   Členský štát: Česká republika
   Číslo pomoci: CZ 56/2003
   Názov: Coop Banka, a.s.
   Účel: Pomoc bankovníckemu sektoru.
   Ďalšie informácie: Rozhodnutie Komisie, ktorým sa vyhlasuje, že opatrenie v prospech Coop Banka, a.s., oznámené Českou republikou podľa dočasného mechanizmu na základe prílohy IV. 3 aktu o pristúpení sa po vstupe do Európskej únie neuplatňuje.
   Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:
   http://europa.eu.int/comm/secretariat_general/sgb/state_aids/
   Dátum prijatia rozhodnutia:
   Členský štát: Česká republika
   Číslo pomoci: CZ 80/2004
   Názov: První Městská Banka, a.s.
   Účel: Pomoc pre bankový sektor
   Ďalšie informácie: Rozhodnutie Komisie, ktorým sa vyhlasuje, že po pristúpení nebude použité opatrenie v prospech spoločnosti První Městská Banka, a.s., oznámené Českou republikou v súlade s dočasným mechanizmom podľa prílohy IV.3 aktu o pristúpení.
   Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:
   http://europa.eu.int/comm/secretariat_general/sgb/state_aids/


title: Rozhodnutie Európskeho parlamentu (EÚ) 2015/1658 z 29. apríla 2015 o účtovnej závierke Európskeho úradu pre bezpečnosť potravín za rozpočtový rok 2013

text:
               30.9.2015

               SK

               Úradný vestník Európskej únie

               L 255/247

      ROZHODNUTIE EURÓPSKEHO PARLAMENTU (EÚ) 2015/1658
      z 29. apríla 2015
      o účtovnej závierke Európskeho úradu pre bezpečnosť potravín za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Európskeho úradu pre bezpečnosť potravín za rozpočtový rok 2013 spolu s odpoveďami úradu (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória úradu za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (5), a najmä na jeho článok 44,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A8-0097/2015),

         1.

            berie na vedomie, že konečná ročná účtovná závierka Európskeho úradu pre bezpečnosť potravín sa nachádza v prílohe k správe Dvora audítorov;

         2.

            schvaľuje účtovnú závierku Európskeho úradu pre bezpečnosť potravín za rozpočtový rok 2013

         3.

            poveruje svojho predsedu, aby postúpil toto rozhodnutie výkonnému riaditeľovi Európskeho úradu pre bezpečnosť potravín, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 160.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. ES L 31, 1.2.2002, s. 1.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: 2013/720/EÚ: Rozhodnutie Rady z  15. novembra 2013 o podpise Protokolu v mene Európskej únie medzi Európskou úniou a Marockým kráľovstvom, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Marockým kráľovstvom

text:
                  7.12.2013

                  SK

                  Úradný vestník Európskej únie

                  L 328/1

         ROZHODNUTIE RADY
         z 15. novembra 2013
         o podpise Protokolu v mene Európskej únie medzi Európskou úniou a Marockým kráľovstvom, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Marockým kráľovstvom
         (2013/720/EÚ)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 5,
         so zreteľom na návrh Európskej komisie,
         keďže:

                     (1)

                     Rada 22. mája 2006 schválila Dohodu o partnerstve v sektore rybolovu medzi Európskym spoločenstvom a Marockým kráľovstvom (1) (ďalej len „dohoda o partnerstve“) tým, že prijala nariadenia (ES) č. 764/2006 (2).

                     (2)

                     Platnosť posledného protokolu k tejto dohode o partnerstve, ktorým sa stanovujú rybolovné možnosti a finančný príspevok podľa dohody o partnerstve (3), sa skončila 20. decembra 2011.

                     (3)

                     Rada oprávnila Komisiu, aby rokovala o novom protokole v rybolovných otázkach, ktorým sa plavidlám Únie udeľujú rybolovné možnosti vo vodách spadajúcich pod zvrchovanosť alebo jurisdikciu Marockého kráľovstva. Na záver týchto rokovaní bol nový protokol parafovaný 24. júla 2013.

                     (4)

                     Tento nový protokol by sa mal podpísať s výhradou jeho uzavretia,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje podpis Protokolu medzi Európskou úniou a Marockým kráľovstvom, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Marockým kráľovstvom s výhradou uzavretia uvedeného protokolu.
            Text protokolu je pripojený k tomuto rozhodnutiu.

            Článok 2
            Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie.

            Článok 3
            Toto rozhodnutie nadobúda účinnosť dňom jeho prijatia.

            V Bruseli 15. novembra 2013

                  Za Radu

                  predseda

               R. ŠADŽIUS

            (1)  Ú. v. EÚ L 141, 29.5.2006, s. 4.

            (2)  Nariadenie Rady (ES) č. 764/2006 z 22. mája 2006 o uzavretí Dohody o partnerstve v sektore rybolovu medzi Európskym spoločenstvom a Marockým kráľovstvom (Ú. v. EÚ L 141, 29.5.2006, s. 1).

            (3)  Protokol medzi Európskou úniou a Marockým kráľovstvom, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskym spoločenstvom a Marockým kráľovstvom (Ú. v. EÚ L 202, 5.8.2011, s. 3).


title: Rozhodnutie Rady z 22. apríla 1980 o uzavretí dohody na základe rokovaní medzi Európskym hospodárskym spoločenstvom a Kanadou podľa článku XXVIII GATT o určitých výrobkoch v sektore ovocia a zeleniny

text:
Dôležité právne oznámenie

|

31980D0461

Úradný vestník L 111 , 30/04/1980 S. 0017 - 0020 Fínske špeciálne vydanie: Kapitola 3 Zväzok 12 S. 0021  Grécke špeciálne vydanie: Kapitola 11 Zväzok 19 S. 0236  Švédske špeciálne vydanie: Kapitola 3 Zväzok 12 S. 0021

		Rozhodnutie Radyz 22. apríla 1980o uzavretí dohody na základe rokovaní medzi Európskym hospodárskym spoločenstvom a Kanadou podľa článku XXVIII GATT o určitých výrobkoch v sektore ovocia a zeleniny(80/461/EHS)RADA EURÓPSKYCH SPOLOČENSTIEV,so zreteľom na zmluvu o založení Európskeho hospodárskeho spoločenstva, najmä na jej článok 113,so zreteľom na odporúčanie Komisie,keďže Kanada na základe článku XXVIII Všeobecnej dohody o clách a obchode (GATT) vyjadrila úmysel upraviť colné úľavy na určité výrobky, ktorých hlavným dodávateľom je Európske hospodárske spoločenstvo;keďže Komisia zahájila rokovania s Kanadou podľa článku XXVIII GATT a dosiahla uspokojivú dohodu s touto krajinou,ROZHODLA TAKTO:Článok 1Dohoda dosiahnutá na základe rokovaní medzi Európskym hospodárskym spoločenstvom a Kanadou podľa článku XXVIII GATT o určitých výrobkoch v sektore ovocia a zeleniny sa týmto schvaľuje v mene spoločenstva.Text dohody je pripojený k tomuto rozhodnutiu.Článok 2Predseda Rady sa týmto oprávňuje určiť osobu splnomocnenú na podpísanie dohody, ktorá bude záväzná pre spoločenstvo.Článok 3Výsledok rokovaní sa oznámi zmluvným stranám GATT.V Luxemburgu 22. apríla 1980.Za RadupredsedaG. Zamberletti--------------------------------------------------DOHODAuzatvorená na základe rokovaní medzi Európskym hospodárskym spoločenstvom a Kanadou podľa článku XXVIII GATT o určitých výrobkoch v sektore ovocia a zeleninyNa priložených dokumentoch sú zaznamenané výsledky rokovaní medzi kanadskou delegáciou a Komisiou európskych spoločenstiev podľa článku XXVIII GATT o úprave úľav ustanovených v harmonograme V – KanadaV mene delegácie Komisie európskych spoločenstievV mene kanadskej delegácie--------------------------------------------------Mr Olivier Long,Director-General,GATT Secretariat,Centre William Rappard,rue de Lausanne, 154CH-12111 GenevaRokovania o harmonograme V – KanadaKanadská delegácia a Komisia Európskych spoločenstiev ukončili svoje rokovania podľa článku XXVIII o úprave úľav ustanovených v harmonograme V – Kanada tak, ako je uvedené v pripojenej správe.V mene delegácie Komisie európskych spoločenstievV mene kanadskej delegácie--------------------------------------------------Výsledky rokovaní medzi Kanadou a Európskymi spoločenstvami v zmysle článku XXVIII o úprave úľav v harmonograme V – KanadaZmeny v Harmonograme V – KanadaPoznámka:Úľavy uvedené v prílohe A sa nahrádzajú úľavami uvedenými v prílohe B. Pokiaľ nie je stanovené inak, každá položka uvedená v prílohe B udeľuje Európskym spoločenstvám počiatočné rokovacie práva.PRÍLOHA AČíslo colnej položky | Opis tovaru | Sadzba cla stanovená v existujúcom harmonograme |2400-1 | Čakanka, surová alebo zelená (na funt) | Bez cla |3905-1 | Zemiakový škrob a zemiaková múka (na funt) | 1,5 centu |8400-1 | Rastliny cibule alebo šalotka, v prírodnom stave | 15 % |8505-1 | Huby, konzervované n.o.p. | 12,5 % |Zelenina, pripravená, vo vzduchotesných konzervách alebo v iných vzduchotesných nádobách, hmotnosť nádob sa zahrnuje do hmotnosti na účely ciel:8904-1 | Hrášok (na funt) | 1,5 centu |8905-1 | Rajčiaky (na funt) | 2 centy |8905-2 | Rajčiakový pretlak (na funt) | 1,5 centu |8906-1 | n.o.p. | 15 % |10525-2 | Melóny nakladané alebo konzervované v soli, slanom náleve, oleji alebo akýmkoľvek iným spôsobom, n.o.p. | 15 % |10530-1 | Želé, džemy, marmelády, zaváraniny, ovocné maslá a kondenzované ovocné zmesi (na funt) | 3 centy |10550-1 | Melóny Zucca, olúpané alebo nakrájané na plátky, sírené alebo v slanom náleve, na použitie v kanadských závodoch | 5 % |Ovocné šťavy a ovocné sirupy, n.o.p.,15201-1 | Limetová šťava | 5 % |PRÍLOHA BČíslo colnej položky | Opis tovaru | Sadzba cla stanovená v existujúcom harmonograme |ex 825-1 | Konzervované slimáky (druhu Helix) | 7,5 % |2400-1 | Korene čakanky, surové alebo zelené, s listami alebo bez nich (na funt) | Bez cla |6600-1 | Sušienky, sladené | 11 % |6605-1 | Sušienky, sladené alebo nesladené, s hodnotou najmenej 20 centov na funt, uvedená hodnota je založená na netto hmotnosti a je do nej zahrnutá hodnota obvyklého maloobchodného obalu | 11 % |6700-1 | Makaróny a niťovky, neobsahujúce vajcia ani iné pridané prísady (na 100 funtov) | 20 centov |8400-1 | Rastliny cibule, hmotnosť obalu je zahrnutá do hmotnosti na účely ciel (na funt) | 3 centy, ale najmenej 15 % |Zelenina, pripravená, vo vzduchotesných konzervách alebo v iných vzduchotesných nádobách, n.o.p.:8902-1 | Skorá mrkva | 17,5 % |8903-1 | Fazuľa, pečená | 10 % |8907-1 | n.o.p. | 12,5 % |8905-1 | Rajčiaky | 13,6 % |8915-1 | Rajčiakový pretlak | 13,6 % |9025-1 | Pâtés de foie s hľuzovkami | 5 % |Zemiaky, spracované, konzervované alebo pripravené všetkými spôsobmi a zemiakové výrobky vrátane zemiakového škrobu a zemiakovej múky, tiež vo vzduchotesných konzervách alebo v iných vzduchotesných nádobách:9036-1 | n.o.p. | 12,5 % |Huby, spracované, konzervované alebo pripravené všetkými spôsobmi, tiež vo vzduchotesných konzervách alebo v iných vzduchotesných nádobách:9061-1 | n.o.p. | 20 % |Ovocie, nakladané alebo konzervované v soli, slanom náleve, oleji, octe alebo kyseline octovej alebo oxidom siričitým alebo podobnými konzervačnými látkami, tiež vo vzduchotesných konzervách alebo v iných vzduchotesných nádobách; ovocie nakladané alebo konzervované akýmkoľvek iným spôsobom, n.o.p.:10521-1 | Melóny | Bez cla |Želé, džemy, marmelády, zaváraniny, ovocné maslá a kondenzované ovocné zmesi:10530-1 | n.o.p. | 10 % |10531-1 | Jahodový džem, tiež obsahujúci pektín | 15 % |Ovocné šťavy, n.o.p., tiež zriedené, tiež koncentrované a ovocné sirupy, n.o.p.:10651-1 | Limetová šťava | Bez cla |14100-2 | Gaštanová pasta alebo pyré, sladené alebo nesladené | Bez cla |16205-1 | Vermut, aperitívové vína a likéry obsahujúce najviac 32 % alkoholu, ak sú dovážané v sudoch alebo vo fľašiach (na galón) | 15 centov |Šampanské víno a všetky ostatné šumivé vína:16505-1 | Hruškové víno (perry), vyrobené fermentáciou hrušiek (na galón) | 1,50 $ |--------------------------------------------------


title: 2012/192/EÚ: Rozhodnutie Rady z  12. júla 2010 o podpise Dohody medzi Európskou úniou a Islandskou republikou, Lichtenštajnským kniežatstvom, Nórskym kráľovstvom a Švajčiarskou konfederáciou o účasti týchto štátov na práci výborov, ktoré pomáhajú Európskej komisii pri výkone jej vykonávacích právomocí v súvislosti s vykonávaním, uplatňovaním a vývojom schengenského acquis , v mene Únie

text:
               13.4.2012

               SK

               Úradný vestník Európskej únie

               L 103/1

         ROZHODNUTIE RADY
   z 12. júla 2010
   o podpise Dohody medzi Európskou úniou a Islandskou republikou, Lichtenštajnským kniežatstvom, Nórskym kráľovstvom a Švajčiarskou konfederáciou o účasti týchto štátov na práci výborov, ktoré pomáhajú Európskej komisii pri výkone jej vykonávacích právomocí v súvislosti s vykonávaním, uplatňovaním a vývojom schengenského acquis, v mene Únie
   (2012/192/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 74, 77 a 79 v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Na základe poverenia, ktoré Komisia dostala 15. mája 2006, sa ukončili rokovania s Islandskou republikou, Lichtenštajnským kniežatstvom, Nórskym kráľovstvom a Švajčiarskou konfederáciou týkajúce sa účasti týchto štátov na práci výborov, ktoré pomáhajú Komisii pri výkone jej vykonávacích právomocí v súvislosti s vykonávaním, uplatňovaním a vývojom schengenského acquis.

               (2)

               S výhradou jej neskoršieho uzavretia by sa Dohoda medzi Európskou úniou a Islandskou republikou, Lichtenštajnským kniežatstvom, Nórskym kráľovstvom a Švajčiarskou konfederáciou o účasti týchto štátov na práci výborov, ktoré pomáhajú Európskej komisii pri výkone jej vykonávacích právomocí v súvislosti s vykonávaním, uplatňovaním a vývojom schengenského acquis (ďalej len „dohoda“), parafovaná 30. júna 2009, mala podpísať a pripojené spoločné vyhlásenie by sa malo schváliť.

               (3)

               Týmto rozhodnutím nie je dotknuté postavenie Spojeného kráľovstva na základe Protokolu, ktorým sa začleňuje schengenské acquis do rámca Európskej únie a ktorý je pripojený k Zmluve o Európskej únii a k Zmluve o fungovaní Európskej únie, a na základe rozhodnutia Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (1).

               (4)

               Týmto rozhodnutím nie je dotknuté postavenie Írska na základe Protokolu, ktorým sa začleňuje schengenské acquis do rámca Európskej únie a ktorý je pripojený k Zmluve o Európskej únii a k Zmluve o fungovaní Európskej únie, a na základe rozhodnutia Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (2).

               (5)

               Týmto rozhodnutím nie je dotknuté postavenie Dánska na základe Protokolu o postavení Dánska, ktorý je pripojený k Zmluve o Európskej únii a k Zmluve o fungovaní Európskej únie,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Islandskou republikou, Lichtenštajnským kniežatstvom, Nórskym kráľovstvom a Švajčiarskou konfederáciou o účasti týchto štátov na práci výborov, ktoré pomáhajú Európskej komisii pri výkone jej vykonávacích právomocí v súvislosti s vykonávaním, uplatňovaním a vývojom schengenského acquis (ďalej len „dohoda“), s výhradou jej uzavretia.
   Text dohody je pripojený k tomuto rozhodnutiu.
   Článok 2
   Spoločné vyhlásenie pripojené k tomuto rozhodnutiu sa v mene Únie schvaľuje.
   Článok 3
   Týmto sa predseda Rady poveruje určiť osobu(-y) splnomocnenú(-é) podpísať túto dohodu v mene Únie s výhradou jej uzavretia.
   Článok 4
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 12. júla 2010

            Za Radu

            predsedníčka

         S. LAURELLE

      (1)  Ú. v. ES L 131, 1.6.2000, s. 43.

      (2)  Ú. v. ES L 64, 7.3.2002, s. 20.


title: 2013/565/EÚ: Rozhodnutie Európskeho parlamentu zo 17. apríla 2013 o účtovnej závierke Európskej agentúry pre bezpečnosť letectva za rozpočtový rok 2011

text:
               16.11.2013

               SK

               Úradný vestník Európskej únie

               L 308/195

         ROZHODNUTIE EURÓPSKEHO PARLAMENTU
   zo 17. apríla 2013
   o účtovnej závierke Európskej agentúry pre bezpečnosť letectva za rozpočtový rok 2011
   (2013/565/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre bezpečnosť letectva za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2011 spolu s odpoveďami agentúry (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 216/2008 (4) o zriadení Európskej agentúry pre bezpečnosť letectva, a najmä na jeho článok 60,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0075/2013),

               1.

               schvaľuje účtovnú závierku Európskej agentúry pre bezpečnosť letectva za rozpočtový rok 2011;

               2.

               poveruje svojho predsedu, aby postúpil toto rozhodnutie výkonnému riaditeľovi Európskej agentúry pre bezpečnosť letectva, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 53.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 79, 19.3.2008, s. 1.

      (5)  Ú. v. ES L 357, 31.12.2002, s. 72.


title: Rozhodnutie Rady (SZBP) 2016/2238 z 12. decembra 2016, ktorým sa mení rozhodnutie 2010/452/SZBP o pozorovateľskej misii Európskej únie v Gruzínsku, EUMM Georgia

text:
               13.12.2016

               SK

               Úradný vestník Európskej únie

               L 337/15

         ROZHODNUTIE RADY (SZBP) 2016/2238
   z 12. decembra 2016,
   ktorým sa mení rozhodnutie 2010/452/SZBP o pozorovateľskej misii Európskej únie v Gruzínsku, EUMM Georgia
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 12. augusta 2010 prijala rozhodnutie 2010/452/SZBP (1), na základe ktorého sa predlžuje pozorovateľská misia Európskej únie v Gruzínsku (ďalej len „misia EUMM Georgia“ alebo „misia“) zriadená jednotnou akciou Rady 2008/736/SZBP (2). Účinnosť rozhodnutia 2010/452/SZBP uplynie 14. decembra 2016.

               (2)

               Po strategickom preskúmaní z roku 2016 by sa misia EUMM Georgia mala predĺžiť o ďalšie dva roky.

               (3)

               Rozhodnutie 2010/452/SZBP by sa malo zodpovedajúcim spôsobom zmeniť.

               (4)

               Misia bude prebiehať v situácii, ktorá sa môže zhoršiť a mohla by narušiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Rozhodnutie 2010/452/SZBP sa mení takto:

               1.

               V článku 14 ods. 1 sa dopĺňa tento pododsek:
               „Referenčná suma určená na pokrytie výdavkov spojených s misiou v období od 15. decembra 2016 do 14. decembra 2017 je 18 000 000 EUR.“;

               2.

               V článku 18 sa druhý odsek nahrádza takto:
               „Účinnosť rozhodnutia sa končí 14. decembra 2018.“.

         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 15. decembra 2016.

      V Bruseli 12. decembra 2016

            Za Radu

            predsedníčka

         F. MOGHERINI

      (1)  Rozhodnutie Rady 2010/452/SZBP z 12. augusta 2010 o pozorovateľskej misii Európskej únie v Gruzínsku, EUMM Georgia (Ú. v. EÚ L 213, 13.8.2010, s. 43).

      (2)  Jednotná akcia Rady 2008/736/SZBP z 15. septembra 2008 o pozorovateľskej misii Európskej únie v Gruzínsku, EUMM Georgia (Ú. v. EÚ L 248, 17.9.2008, s. 26).


title: Rozhodnutie Rady (EÚ) 2016/1000 zo 17. júna 2016, ktorým sa zrušuje rozhodnutie 2009/416/ES o existencii nadmerného deficitu v Írsku

text:
               22.6.2016

               SK

               Úradný vestník Európskej únie

               L 164/12

         ROZHODNUTIE RADY (EÚ) 2016/1000
   zo 17. júna 2016,
   ktorým sa zrušuje rozhodnutie 2009/416/ES o existencii nadmerného deficitu v Írsku
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 126 ods. 12,
   so zreteľom na odporúčanie Európskej komisie,
   keďže:

               (1)

               Rada na základe odporúčania Komisie 27. apríla 2009 formou rozhodnutia Rady 2009/416/ES (1) v súlade s článkom 104 ods. 6 Zmluvy o založení Európskeho spoločenstva (ZES) rozhodla, že v Írsku existuje nadmerný deficit. Rada poukázala na to, že celkový deficit verejných financií dosiahol v roku 2008 6,3 % HDP, čím prekročil referenčnú hodnotu 3 % HDP stanovenú v zmluve, a podľa odhadov sa mal v roku 2009 zvýšiť na 11 % HDP. Hrubý dlh verejných financií mal podľa prognóz v roku 2009 dosiahnuť referenčnú hodnotu 60 % HDP stanovenú v zmluve.

               (2)

               V súlade s článkom 104 ods.7 ZES a článkom 3 ods. 4 nariadenia Rady (ES) č. 1467/97 (2) Rada na základe odporúčania Komisie 27. apríla 2009 vydala Írsku odporúčanie, aby nadmerný deficit odstránilo do roku 2013. Uvedené odporúčanie Rady bolo zverejnené.

               (3)

               Rada 2. decembra 2009 dospela k záveru, že írske orgány prijali účinné opatrenia v súlade s odporúčaním Rady z 27. apríla 2009, no po prijatí uvedeného odporúčania sa v Írsku vyskytli udalosti, ktoré možno považovať za neočakávané nepriaznivé hospodárske udalosti so zásadnými nepriaznivými následkami pre verejné financie. Rada preto na základe odporúčania Komisie dospela k záveru, že boli splnené podmienky stanovené v článku 3 ods. 5 nariadenia (ES) č. 1467/97, a prijala nové odporúčanie určené Írsku podľa článku 126 ods. 7 Zmluvy o fungovaní Európskej únie (ZFEÚ), aby nadmerný deficit odstránilo do roku 2014 (3).

               (4)

               Rada 7. decembra 2010 dospela k záveru, že v Írsku došlo k neočakávaným nepriaznivým hospodárskym udalostiam so zásadnými nepriaznivými následkami pre verejné financie, najmä pokiaľ ide o významné podporné opatrenia pre bankový sektor, ktoré sa museli prijať. Rada preto na základe odporúčania Komisie prijala nové odporúčanie určené Írsku podľa článku 126 ods. 7 ZFEÚ, v ktorom stanovila rok 2015 ako termín pre úpravu nadmerného deficitu (4). Zároveň Rada po tom, ako írske orgány požiadali o finančnú pomoc Úniu, členské štáty, ktorých menou je euro, a Medzinárodný menový fond (MMF), prijala vykonávacie rozhodnutie 2011/77/EÚ (5) o poskytnutí finančnej pomoci Írsku rozhodnutie o poskytnutí finančnej pomoci a o osobitných opatreniach na obnovenie finančnej stability a udržateľného rastu. Memorandum o porozumení týkajúce sa podmienenosti osobitnej hospodárskej politiky medzi Komisiou a írskymi orgánmi bolo podpísané 16. decembra 2010.

               (5)

               Komisia 24. augusta 2011 dospela k záveru, že Írsko prijalo účinné opatrenia smerom k náprave nadmerného deficitu do roku 2015, ako to 7. decembra 2010 odporúčala Rada.

               (6)

               V súlade s článkom 10 ods. 2 písm. a) nariadenia Európskeho parlamentu a Rady (EÚ) č. 472/2013 (6) bolo Írsko oslobodené od požiadavky osobitného podávania správ v rámci postupu pri nadmernom deficite a podávalo správy v rámci svojho programu finančnej pomoci.

               (7)

               V decembri 2013 Írsko úspešne dokončilo program finančnej pomoci EÚ/MMF, pričom splnilo veľkú väčšinu politických podmienok programu a obnovilo dôveru investorov voči štátu a bankovému sektoru.

               (8)

               V súlade s článkom 4 Protokolu (č. 12) o postupe pri nadmernom deficite, ktorý tvorí prílohu k Zmluve o Európskej únii a ZFEÚ, Komisia poskytuje údaje na účely uplatňovania uvedeného protokolu. Ako súčasť uplatňovania tohto protokolu majú členské štáty oznamovať údaje o deficite verejných financií a verejnom dlhu, ako aj o iných súvisiacich ukazovateľoch dvakrát ročne, a to pred 1. aprílom a pred 1. októbrom, v súlade s článkom 3 nariadenia Rady (ES) č. 479/2009 (7).

               (9)

               Rada má prijať rozhodnutie o zrušení rozhodnutia o existencii nadmerného deficitu na základe oznámených údajov. Rozhodnutie o existencii nadmerného deficitu sa okrem toho zruší len vtedy, ak Komisia vo svojich prognózach uvádza, že deficit v prognózovanom období neprekročí referenčnú hodnotu 3 % HDP stanovenú v zmluve (8).

               (10)

               Na základe údajov, ktoré poskytla Komisia (Eurostat) v súlade s článkom 14 nariadenia (ES) č. 479/2009 v nadväznosti na oznámenie Írska z apríla 2016 a na základe programu stability na rok 2016 a prognózy Komisie z jari 2016, možno prijať tieto závery:

                           —

                           Od roku 2009, keď deficit dosiahol vrchol na úrovni približne 11,5 % HDP, bez jednorazových opatrení súvisiacich s podporou finančného sektora, ktoré zvyšujú deficit, sa saldo verejných financií stabilne zlepšovalo, pričom deficit poklesol na 3,8 % HDP v roku 2014 a na 2,3 % HDP v roku 2015 (1,3 % HDP, ak sa vylúči jednorazová transakcia (9)). Celkovo možno konštatovať, že znižovanie deficitu bolo stimulované najmä obmedzením výdavkov, pričom váha bežných primárnych výdavkov ako podielu na HDP medzi rokmi 2010 a 2015 poklesla o 8,5 %, zatiaľ čo pomer príjmov k HDP poklesol o 0,5 % v priebehu toho istého obdobia.

                           —

                           Podľa programu stability na rok 2016, ktorý Írsko predložilo 29. apríla 2016, by mal deficit verejných financií v roku 2016 klesnúť na 1,1 % HDP a v roku 2017 za predpokladu nezmenenej politiky na 0,4 % HDP (10). Podľa prognózy Komisie z jari 2016 by mal deficit v roku 2016 dosiahnuť úroveň 1,1 % HDP a v roku 2017 za predpokladu nezmenenej politiky úroveň 0,6 % HDP. Deficit by teda mal počas prognózovaného obdobia zostať pod referenčnou hodnotou 3 % HDP stanovenou v zmluve.

                           —

                           Komisia odhaduje, že štrukturálne saldo, čo je saldo verejných financií upravené o hospodársky cyklus a očistené od jednorazových a iných dočasných opatrení, sa v období rokov 2011 až 2015 zlepšilo o 6,7 % HDP.

                           —

                           Pomer verejného dlhu k HDP sa v Írsku stabilne znižuje, pričom najvyššiu úroveň 120 % dosiahol v roku 2012 a predpokladá sa, že počas prognózovaného obdobia bude mať klesajúcu tendenciu. Hrubý dlh verejných financií konkrétne poklesol zo 107,5 % HDP v roku 2014 na 93,8 % HDP v roku 2015 v dôsledku nárastu nominálneho HDP a predaja štátnych aktív, pričom v roku 2016 sa podľa prognóz ďalej zníži na 89,1 % HDP. Hrubý dlh verejných financií má podľa prognóz naďalej klesať a dosiahnuť úroveň 86,6 % HDP v roku 2017, čo bude spôsobené aj priaznivými cyklickými podmienkami, historicky nízkymi úrokovými mierami a primárnymi rozpočtovými prebytkami.

               (11)

               Írsko od roku 2016, ktorý je rokom nasledujúcim po náprave nadmerného deficitu, podlieha preventívnej časti Paktu stability a rastu a malo by sa primeraným tempom približovať k svojmu strednodobému rozpočtovému cieľu, a to vrátane dodržiavania referenčnej hodnoty pre výdavky a dodržiavania kritéria dlhu v súlade s článkom 2 ods. 1a nariadenia (ES) č.1467/97. V tejto súvislosti sa zdá, že v roku 2016 existuje riziko určitej odchýlky od požadovaného postupu úprav smerom k dosiahnutiu strednodobého rozpočtového cieľa, pričom tento cieľ má Írsko podľa prognóz splniť v roku 2017. Írsko v oboch rokoch podľa predpokladov dodrží prechodné dlhové pravidlo. V roku 2016 budú celkovo potrebné ďalšie opatrenia.

               (12)

               V súlade s článkom 126 ods. 12 ZFEÚ sa má rozhodnutie Rady o existencii nadmerného deficitu zrušiť, ak sa podľa názoru Rady v príslušnom členskom štáte nadmerný deficit napravil.

               (13)

               Podľa názoru Rady sa nadmerný deficit v Írsku napravil, a preto by sa rozhodnutie 2009/416/ES malo zrušiť,

         PRIJALA TOTO ROZHODNUTIE:
   Článok 1
   Z celkového posúdenia vyplýva, že situácia nadmerného deficitu v Írsku sa napravila.
   Článok 2
   Rozhodnutie 2009/416/ES sa zrušuje.
   Článok 3
   Toto rozhodnutie je určené Írsku.

      V Luxemburgu 17. júna 2016

            Za Radu

            predseda

         J.R.V.A. DIJSSELBLOEM

      (1)  Rozhodnutie Rady 2009/416/ES z 27. apríla 2009 o existencii nadmerného deficitu v Írsku (Ú. v. EÚ L 135, 30.5.2009, s. 23).

      (2)  Nariadenie Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku (Ú. v. ES L 209, 2.8.1997, s. 6).

      (3)  Odporúčanie Rady z 2. decembra 2009 s cieľom odstrániť nadmerný deficit v Írsku.

      (4)  Odporúčanie Rady zo 7. decembra 2010 s cieľom odstrániť nadmerný deficit v Írsku.

      (5)  Vykonávacie rozhodnutie Rady 2011/77/EÚ zo 7. decembra 2010 o poskytnutí finančnej pomoci Únie Írsku (Ú. v. EÚ L 30, 4.2.2011, s. 34).

      (6)  Nariadenie Európskeho parlamentu a Rady (EÚ) č. 472/2013 z 21. mája 2013 o sprísnení hospodárskeho a rozpočtového dohľadu nad členskými štátmi v eurozóne, ktoré majú závažné ťažkosti v súvislosti so svojou finančnou stabilitou, alebo im takéto ťažkosti hrozia (Ú. v. EÚ L 140, 27.5.2013, s. 1).

      (7)  Nariadenie Rady (ES) č. 479/2009 z 25. mája 2009 o uplatňovaní Protokolu o postupe pri nadmernom schodku, ktorý tvorí prílohu Zmluvy o založení Európskeho spoločenstva (Ú. v. EÚ L 145, 10.6.2009, s. 1).

      (8)  V súlade so „Špecifikáciami implementácie Paktu stability a rastu a usmerneniami k forme a obsahu programov stability a konvergenčných programov“ z 3. septembra 2012. Pozri: http://ec.europa.eu/economy_finance/economic_governance/sgp/pdf/coc/code_of_conduct_en.pdf.

      (9)  V roku 2015, v rámci plánovanej reštrukturalizácie kapitálovej základne banky Allied Irish Bank (AIB), sa časť vládnych prioritných akcií previedla na kmeňové akcie. Tento prevod sa vykonal v rámci prípravy na plánovaný predaj týchto akcií, ktorý je súčasťou plánu írskej vlády vrátiť banku do súkromného vlastníctva. Podľa platných účtovných pravidiel tento prevod zvýšil v roku 2015 výdavky verejnej správy Írska (a teda aj jeho deficit verejných financií).

      (10)  Keďže po februárových parlamentných voľbách prebiehali na konci apríla rokovania o zostavení vlády, Írsko predložilo program stability na rok 2016, ktorý bol vypracovaný na základe nezmenenej politiky.


title: Rozhodnutie Dozorného úradu EZVO č. 545/14/COL z 8. decembra 2014, ktorým sa Islandu povoľuje výnimka z niektorých spoločných pravidiel leteckej bezpečnosti podľa článku 14 ods. 6 aktu uvedeného v bode 66n prílohy XIII k Dohode o Európskom hospodárskom priestore [nariadenie Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva, ktorým sa zrušuje smernica Rady 91/670/EHS, nariadenie (ES) č. 1592/2002 a smernica 2004/36/ES, v znení zmien] a ktorým sa zrušuje rozhodnutie kolégia č. 362/14/COL zo 14. septembra 2014 [2015/1946]

text:
               29.10.2015

               SK

               Úradný vestník Európskej únie

               L 283/22

         ROZHODNUTIE DOZORNÉHO ÚRADU EZVO
   č. 545/14/COL
   z 8. decembra 2014,
   ktorým sa Islandu povoľuje výnimka z niektorých spoločných pravidiel leteckej bezpečnosti podľa článku 14 ods. 6 aktu uvedeného v bode 66n prílohy XIII k Dohode o Európskom hospodárskom priestore [nariadenie Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva, ktorým sa zrušuje smernica Rady 91/670/EHS, nariadenie (ES) č. 1592/2002 a smernica 2004/36/ES, v znení zmien] a ktorým sa zrušuje rozhodnutie kolégia č. 362/14/COL zo 14. septembra 2014 [2015/1946]
   DOZORNÝ ÚRAD EZVO,

      so zreteľom na článok 14 ods. 6 a 7 aktu uvedeného v bode 66n prílohy XIII k Dohode o EHP upravenej rozhodnutím Spoločného výboru EHP č. 163/2011 z 19. decembra 2011,
      nariadenie Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva, ktorým sa zrušuje smernica Rady 91/670/EHS, nariadenie (ES) č. 1592/2002 a smernica 2004/36/ES, v znení zmien,
      a na článok CAT.POL.A.210 písm. b) ods. 2, 4 a 5 prílohy IV k aktu uvedenému v bode 66nf prílohy XIII k Dohode o EHP upravenému rozhodnutím Spoločného výboru EHP č. 147/2013 z 15. júla 2013,
      nariadenie Komisie (EÚ) č. 965/2012 z 5. októbra 2012, ktorým sa ustanovujú technické požiadavky a administratívne postupy týkajúce sa leteckej prevádzky podľa nariadenia Európskeho parlamentu a Rady (ES) č. 216/2008, v znení zmien,
      upravené na účely Dohody o EHP protokolom 1 k dohode,

   so zreteľom na stanovisko výboru EZVO pre dopravu doručené 3. septembra 2014,
   keďže:

               (1)

               Island požiadal o uplatnenie určitej výnimky zo spoločných pravidiel leteckej bezpečnosti, ktoré upravujú vo vykonávacie predpisy nariadenia (ES) č. 216/2008.

               (2)

               Podľa článku 14 ods. 7 uvedeného nariadenia v upravenom znení Dozorný úrad EZVO na základe odporúčaní Európskej agentúry pre bezpečnosť letectva zo 17. júna 2011, z 31. júla 2014 a z 12. novembra 2014 posúdil potrebu požadovanej výnimky a úroveň ochrany, ktorá s ňou súvisí. Úrad dospel k záveru, že pokiaľ sa splnia určité podmienky, podarí sa zabezpečiť úroveň ochrany rovnocennú úrovni, ktorá by sa dosiahla uplatnením spoločných pravidiel leteckej bezpečnosti.

               (3)

               Podľa článku 14 ods. 7 nariadenia (ES) č. 216/2008 v upravenom znení Dozorný úrad EZVO oznámi svoje rozhodnutie všetkým štátom EZVO, ktoré budú tiež oprávnené uplatňovať uvedenú výnimku.

               (4)

               Podľa článku 14 ods. 7 nariadenia (ES) č. 216/2008 v upravenom znení platí, že keď si Európska komisia a Dozorný orgán EZVO vymieňajú informácie o rozhodnutí prijatom podľa článku 14 ods. 7, Európska komisia oznámi informácie získané od Dozorného orgánu EZVO členským štátom EÚ a Dozorný orgán EZVO oznámi informácie získané od Európskej komisie štátom EZVO.

               (5)

               Opis výnimky, ako aj s súvisiace podmienky by mali štátom EZVO umožniť uplatňovať príslušné opatrenie, ak sa nachádzajú v rovnakej situácii, a to bez toho, aby od Dozorného úradu EZVO museli žiadať ďalšie schválenie. Štáty EZVO by však mali uplatnenie výnimiek oznámiť, keďže môžu mať účinky mimo daného štátu.

               (6)

               Opatrenia stanovené v tomto rozhodnutí sú v súlade so stanoviskom výboru EZVO pre dopravu,

         PRIJAL TOTO ROZHODNUTIE:
   Článok 1
   Týmto rozhodnutím sa zrušuje rozhodnutie č. 362/14/COL.
   Článok 2
   Island sa smie odchýliť od požiadaviek článku CAT.POL.A.210 písm. b) ods. 2, 4 a 5 prílohy IV k nariadeniu (EÚ) č. 965/2012 v zmysle prílohy k tomuto rozhodnutiu, a to za predpokladu splnenia podmienok uvedených v oddiele 2 prílohy k tomuto rozhodnutiu.
   Článok 3
   Všetky štáty EZVO smú uplatňovať tie isté opatrenia uvedené v článku 2 v zmysle prílohy k tomuto rozhodnutiu, a to pod podmienkou splnenia oznamovacej povinnosti stanovenej v článku 14 ods. 6 nariadenia (ES) č. 216/2008 v upravenom znení.
   Článok 4
   Toto rozhodnutie je určené Islandu. Iba anglické znenie je autentické.
   Článok 5
   Toto rozhodnutie sa oznámi Islandu, Lichtenštajnsku, Nórsku a Európskej komisii.

      V Bruseli 8. decembra 2014

            Za Dozorný úrad EZVO

         Helga JÓNSDÓTTIR

            členka kolégia

         Xavier LEWIS

            riaditeľ

      PRÍLOHA

         VÝNIMKA Z NARIADENIA KOMISIE (EÚ) č. 965/2012 UDELENÁ ISLANDU, POKIAĽ IDE O BEZPEČNÚ VÝŠKU NAD PREKÁŽKAMI PO VZLETE NA LETISKU ÍSAFJÖRÐUR NA ISLANDE (BIIS)

      1.   OPIS VÝNIMKY
      Island smie odchylne od článku CAT.POL.A.210 „Bezpečná výška nad prekážkami po vzlete“ písm. b) ods. 2, 4 a 5 prílohy IV k nariadeniu (EÚ) č. 965/2012 (1) v znení zmien povoliť leteckému dopravcovi Air Iceland (Flugfélag Íslands) používať na letisku Ísafjörður na Islande (BIIS) uhol náklonu 25 stupňov vo výške 100 ft v prípade jeho lietadiel F50 a Dash 8 s cieľom splniť požiadavky bezpečnej výšky nad prekážkami po vzlete stanovené v článku CAT.POL.A.210 prílohy IV k nariadeniu (EÚ) č. 965/2012.
      2.   PODMIENKY SÚVISIACE S UPLATNENÍM VÝNIMKY
      Výnimka je obmedzená prevádzkovými podmienkami na letisku Ísafjörður na Islande (BIIS) súvisiacimi s meteorologickými minimami, pokiaľ ide o kritériá základne oblačnosti a dohľadnosti a kritériá vetra a znečistenia vzletovej a pristávacej dráhy opísanými v prevádzkovej hodnotiacej správe Európskej agentúry pre bezpečnosť letectva zo 17. júna 2011.
      Táto výnimka sa vzťahuje na leteckého dopravcu Air Iceland (Flugfélag Íslands) na základe dodatočných opatrení, ktoré dopravca zavedie s cieľom dosiahnuť bezpečnostnú úroveň rovnocennú úrovni, ktorá by sa dosiahla uplatňovaním spoločných technických požiadaviek a správnych postupov stanovených v nariadení (EÚ) č. 965/2012 v znení zmien. Dodatočné opatrenia sa týkajú výkonnosti lietadla, výberu a odbornej prípravy posádky, kvalifikácie posádky a obdobia platnosti jej spôsobilosti, obmedzení zoznamu minimálneho vybavenia (MEL) lietadla, systému kvality a systému riadenia bezpečnosti leteckého dopravcu, dodatočných prevádzkových postupov a elektronickej inštruktáže posádky o prevádzke BIIS a sú opísané v prevádzkovej hodnotiacej správe Európskej agentúry pre bezpečnosť letectva uvedenej vyššie.

         (1)  Akt uvedený v bode 66nf prílohy XIII k Dohode o EHP upravený rozhodnutím Spoločného výboru EHP č. 147/2013 z 15. júla 2013 [nariadenie (EÚ) č. 965/2012 z 5. októbra 2012, ktorým sa ustanovujú technické požiadavky a administratívne postupy týkajúce sa leteckej prevádzky podľa nariadenia Európskeho parlamentu a Rady (ES) č. 216/2008] zmenený nariadením (EÚ) č. 800/2013 zo 14. augusta 2013 a nariadením (EÚ) č. 83/2014 z 29. januára 2014, v znení upravenom na účely Dohody o EHP protokolom 1 k dohode [„nariadenie (EÚ) č. 965/2012“].


title: 2009/186/ES: Rozhodnutie Európskeho parlamentu z  22. apríla 2008 o absolutóriu za plnenie všeobecného rozpočtu Európskej únie za rozpočtový rok 2006, oddiel II – Rada

text:
               31.3.2009

               SK

               Úradný vestník Európskej únie

               L 88/19

         ROZHODNUTIE EURÓPSKEHO PARLAMENTU
   z 22. apríla 2008
   o absolutóriu za plnenie všeobecného rozpočtu Európskej únie za rozpočtový rok 2006, oddiel II – Rada
   (2009/186/ES)
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2006 (1),
   so zreteľom na konečnú ročnú účtovnú závierku Európskych spoločenstiev za rozpočtový rok 2006 – zväzok I (C6-0364/2007) (2),
   so zreteľom na výročnú správu Rady pre orgán udeľujúci absolutórium o vnútorných auditoch vykonaných v roku 2006,
   so zreteľom na výročnú správu Dvora audítorov o plnení rozpočtu za rozpočtový rok 2006 a jeho osobitné správy spolu s odpoveďami kontrolovaných inštitúcií (3),
   so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES (4),
   so zreteľom na článok 272 ods. 10 a články 274, 275 a 276 Zmluvy o ES,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu (A6-0096/2008),

               1.

               udeľuje generálnemu tajomníkovi Rady absolutórium za plnenie rozpočtu Rady za rozpočtový rok 2006;

               2.

               uvádza svoje poznámky v priloženom uznesení;

               3.

               poveruje svojho predsedu, aby toto rozhodnutie a uznesenie, ktoré je jeho neoddeliteľnou súčasťou, postúpil Rade, Komisii, Súdnemu dvoru, Dvoru audítorov a Európskej investičnej banke, ako aj národným a regionálnym kontrolným orgánom členských štátov, a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Harald RØMER

      (1)  Ú. v. EÚ L 78, 15.3.2006.

      (2)  Ú. v. EÚ C 274, 15.11.2007, s. 1.

      (3)  Ú. v. EÚ C 273, 15.11.2007, s. 1.

      (4)  Ú. v. EÚ C 274, 15.11.2007, s. 130.

      (5)  Ú. v. ES L 248, 16.9.2002, s. 1.
    ---documentbreak---

               31.3.2009

               SK

               Úradný vestník Európskej únie

               L 88/20

         UZNESENIE EURÓPSKEHO PARLAMENTU
   z 22. apríla 2008
   s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2006, oddiel II – Rada
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2006 (1),
   so zreteľom na konečnú ročnú účtovnú závierku Európskych spoločenstiev za rozpočtový rok 2006 – zväzok I (C6-0364/2007) (2),
   so zreteľom na výročnú správu Rady pre orgán udeľujúci absolutórium o vnútorných auditoch vykonaných v roku 2006,
   so zreteľom na výročnú správu Dvora audítorov o plnení rozpočtu za rozpočtový rok 2006 a jeho osobitné správy spolu s odpoveďami kontrolovaných inštitúcií (3),
   so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES (4),
   so zreteľom na článok 272 ods. 10 a články 274, 275 a 276 Zmluvy o ES,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu (A6-0096/2008),

               1.

               konštatuje, že Rada mala v roku 2006 k dispozícii viazané rozpočtové prostriedky v celkovej výške 626 102 378,31 EUR (2005: 586 182 640,52 EUR) s mierou využitia 91,79 %, čo je menej ako v roku 2005 (96,69 %);

               2.

               konštatuje, že po zavedení účtovníctva na základe časového rozlíšenia od 1. januára 2005 finančné výkazy Rady vykazujú kladný hospodársky výsledok vo výške 90 578 934 EUR a zhodné sumy (498 579 523 EUR) aktív a pasív;

               3.

               vyjadruje poľutovanie nad tým, že Rada na rozdiel od ostatných inštitúcií nepredkladá Európskemu parlamentu výročnú správu o činnosti, pričom sa odvoláva na tzv. džentlmenskú dohodu z roku 1970 (podľa rozhodnutia zaznamenaného v zápisnici zo schôdze Rady z 22. apríla 1970) a na to, že nariadenie o rozpočtových pravidlách neobsahuje žiadnu zodpovedajúcu požiadavku; vyzýva Radu, aby prehodnotila rozhodnutie nezverejňovať výročnú správu a nepredkladať ju Európskemu parlamentu a aby tak bola zodpovednejšia voči širokej verejnosti a daňovníkom;

               4.

               poukazuje na zistenia Európskeho dvora audítorov (EDA) v odseku 10.14 jeho vyššie uvedenej výročnej správy, že Rada predĺžila zmluvu na poskytovanie telekomunikačných služieb na zasadnutiach Európskej rady a nenáležite odôvodnila toto predĺženie zmluvy odkazom na článok 126 ods. 1 písm. e) vykonávacích predpisov k nariadeniu o rozpočtových pravidlách;

               5.

               v tejto súvislosti súhlasí s Dvorom audítorov, že pred ukončením zmluvy sa mala uskutočniť verejná súťaž; chápe však výnimočné okolnosti, ktoré Rada uviedla vo svojej odpovedi, najmä to, že sekretariát Rady musel sústrediť všetko úsilie na projekty súvisiace s obsadením novej budovy LEX; konštatuje, že v roku 2007 sa uskutočnilo ďalšie predĺženie zmluvy bez verejnej súťaže; víta však skutočnosť, že sa už začala nová verejná súťaž, ktorej výsledkom by mala byť od júla 2008 nová zmluva;

               6.

               s uspokojením berie na vedomie, že sa Rade podarilo približne o dve tretiny znížiť počet hodín náhradného voľna, ktoré bolo zamestnancom bývalých kategórií A a B udelené pred 31. decembrom 1997 a ktoré si nečerpali; berie na vedomie, že administratíva Rady vydala záväzné pokyny zamerané na úplné odstránenie zvyšného počtu nazbieraných hodín náhradného voľna do roku 2009, a vyzýva Radu, aby dodržala tento termín, ktorý si sama stanovila;

               7.

               víta skutočnosť, že nové vnútorné pravidlá Generálneho sekretariátu Rady pre služobné cesty týkajúce sa nákladov na ubytovanie nadobudli účinnosť 1. júna 2007, čiže skôr, ako Rada pôvodne stanovila (október 2007) vo svojich nadväzných opatreniach k pripomienkam Dvora audítorov k rozpočtovému roku 2005;

               8.

               s uspokojením berie na vedomie zriadenie pracovnej skupiny a odporúčania, ktoré táto skupina vydala s cieľom reformovať systém úhrady cestovných nákladov delegátov členov Rady; podporuje úmysel Rady pokračovať v prísnych kontrolách vyhlásení, ktoré predkladajú členské štáty, kým nebude riadne fungovať nový systém elektronických preukazov, ktorý má byť zavedený začiatkom roka 2009;

               9.

               konštatuje, že útvar všeobecných administratívnych otázok mal v období od 1. januára 2005 do 1. júla 2007 okrem iného za úlohu koordinovať a sledovať uplatňovanie odporúčaní vydaných vnútorným audítorom, čím bránil tomu, aby audítor sám sledoval vlastné odporúčania; víta skutočnosť, že táto zodpovednosť sa v súčasnosti vnútornému audítorovi vrátila;

               10.

               poukazuje na to, že v uvedenej džentlmenskej dohode je v súvislosti s oddielom rozpočtu týkajúcim sa Európskeho parlamentu uvedené, že „Rada sa zaväzuje, že nebude meniť odhad výdavkov Európskeho parlamentu. Tento záväzok je záväzný len vtedy, ak odhad výdavkov nebude v rozpore s ustanoveniami Spoločenstva, najmä s ohľadom na Služobný poriadok úradníkov a Podmienky zamestnávania ostatných zamestnancov Európskych spoločenstiev a na sídlo inštitúcií“;

               11.

               opätovne zdôrazňuje svoje stanovisko, že džentlmenskú dohodu treba revidovať vzhľadom na jej vek a značné rozdiely medzi použitými slovami a zmyslom či interpretáciou, ktoré sa im pripisujú; v každom prípade v súčasnosti nejestvuje prekážka, aby Rada podliehala bežnému postupu udeľovania absolutória ako ostatné inštitúcie;

               12.

               v tejto súvislosti víta skutočnosť, že Rada a všetky ostatné orgány a inštitúcie Spoločenstva prijímajú osvedčený postup, podľa ktorého Európsky parlament udeľuje ich generálnym tajomníkom absolutórium za plnenie rozpočtu, vyjadruje však hlboké znepokojenie nad tým, že nariadenie o rozpočtových pravidlách neobsahuje žiadny odkaz na tento postup, ale len ustanovenia v súvislosti s udeľovaním absolutória Komisii;

               13.

               požaduje maximálnu transparentnosť v oblasti spoločnej zahraničnej a bezpečnostnej politiky (SZBP); žiada Radu, aby zabezpečila, že v súlade s bodom 42 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (6) sa nebudú v rozpočte Rady uvádzať žiadne prevádzkové výdavky na SZBP;

               14.

               naliehavo vyzýva Radu, aby uviedla presný charakter výdavkov za každú jednotlivú položku v rámci hlavy 3 (Výdavky spojené s výkonom osobitných úloh inštitúcie) (7) oddielu II všeobecného rozpočtu Európskej únie na rozpočtový rok 2006, ktorý je venovaný Rade, aby Európsky parlament mohol overiť, či sa vyššie uvedená medziinštitucionálna dohoda dodržala; vyhradzuje si právo podniknúť v prípade potreby nevyhnutné kroky, keď dôjde k porušeniu tejto dohody;

               15.

               žiada Radu, aby Európskemu parlamentu predkladala následné hodnotenie jednotlivých služobných ciest v rámci európskej bezpečnostnej a obrannej politiky a činnosti osobitných predstaviteľov EÚ, ktorých činnosti sa údajne pravidelne kontrolujú a hodnotia.

      (1)  Ú. v. EÚ L 78, 15.3.2006.

      (2)  Ú. v. EÚ C 274, 15.11.2007, s. 1.

      (3)  Ú. v. EÚ C 273, 15.11.2007, s. 1.

      (4)  Ú. v. EÚ C 274, 15.11.2007, s. 130.

      (5)  Ú. v. ES L 248, 16.9.2002, s. 1.

      (6)  Ú. v. EÚ C 139, 14.6.2006, s. 1.

      (7)  Ú. v. EÚ L 78, 15.3.2006, s. I/273.


title: Rozhodnutie Komisie z  9. decembra 2013 , ktorým sa mení rozhodnutie Komisie 2010/206/EÚ, ktorým sa vymenúvajú členovia skupiny pre technické poradenstvo v oblasti ekologickej výroby a zostavuje zoznam úspešných kandidátov

text:
               10.12.2013

               SK

               Úradný vestník Európskej únie

               C 360/13

         ROZHODNUTIE KOMISIE
   z 9. decembra 2013,
   ktorým sa mení rozhodnutie Komisie 2010/206/EÚ, ktorým sa vymenúvajú členovia skupiny pre technické poradenstvo v oblasti ekologickej výroby a zostavuje zoznam úspešných kandidátov
   2013/C 360/09
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Komisie 2009/427/ES z 3. júna 2009, ktorým sa zriaďuje expertná skupina pre technické poradenstvo v oblasti ekologickej výroby (1), a najmä na jeho článok 4 ods. 2,
   keďže:

               (1)

               Rozhodnutím 2009/427/ES Komisia zriadila expertnú skupinu pre technické poradenstvo v oblasti ekologickej výroby (ďalej len „skupina“). Rozhodnutím Komisie 2010/206/EÚ (2) boli vymenovaní stáli členovia skupiny a bol zostavený zoznam úspešných kandidátov na obdobie uplatňovania daného rozhodnutia do 31. decembra 2013.

               (2)

               Technické poradenstvo v oblasti ekologickej výroby zohráva vzhľadom na vývoj v sektore ekologického poľnohospodárstva dôležitú úlohu. Takisto je potrebné na zabezpečenie kontinuity v práci skupiny. Uplatňovanie rozhodnutia 2010/206/EÚ by sa preto malo predĺžiť a funkčné obdobie stálych členov by sa malo predĺžiť o ďalšie trojročné obdobie.

               (3)

               V súlade s rozhodnutím 2009/427/ES je potrebné stanoviť trojročné obdobie pre mandát stálych členov a obdobie uplatňovania tohto rozhodnutia. Proces povoľovania látok a postupov vrátane technického poradenstva sa však bude musieť prispôsobiť nadchádzajúcemu legislatívnemu vývoju v oblasti ekologickej výroby; v prípade potreby v krátkych lehotách. Stáli členovia skupiny by preto mali byť pripravení na možnú revíziu svojho funkčného obdobia z dôvodu prebiehajúcej revízie právnych predpisov v oblasti ekologického poľnohospodárstva.

               (4)

               Vzhľadom na odstúpenie troch stálych členov skupiny je vhodné za stálych členov vymenovať troch expertov zo zoznamu úspešných kandidátov uvedeného v prílohe II k rozhodnutiu 2010/206/EÚ. Zoznamy uvedené v prílohách I a II k uvedenému rozhodnutiu by sa preto mali aktualizovať.

               (5)

               Rozhodnutie 2010/206/EÚ by sa preto malo zodpovedajúcim spôsobom zmeniť,

         ROZHODLA TAKTO:
   Článok 1
   Rozhodnutie 2010/206/EÚ sa mení takto:

               1.

               V článku 2 sa dátum „31. decembra 2013“ nahrádza dátumom „31. decembra 2016“.

               2.

               Príloha I sa nahrádza textom uvedeným v prílohe k tomuto rozhodnutiu.

               3.

               Z prílohy II sa odstraňujú tieto mená:

                           „—

                           Keith BALL

                           —

                           Michel BOUILHOL

                           —

                           Roberto GARCÍA RUIZ“

         Článok 2
   Toto rozhodnutie nadobúda účinnosť dňom jeho prijatia.

      V Bruseli 9. decembra 2013

            Za Komisiu

         Dacian CIOLOȘ

            člen Komisie

      (1)  Ú. v. EÚ L 139, 5.6.2009, s. 29.

      (2)  Rozhodnutie Komisie 2010/206/EÚ, ktorým sa vymenúvajú členovia skupiny pre technické poradenstvo v oblasti ekologickej výroby a zostavuje zoznam úspešných kandidátov (Ú. v. EÚ C 262, 29.9.2010, s. 3).

      PRÍLOHA

            „PRÍLOHA I

                        A.

                        Abecedný zoznam expertov vymenovaných za stálych členov skupiny na prvé funkčné obdobie od 1. januára 2014

                                    —

                                    Keith BALL

                                    —

                                    Michel BOUILHOL

                                    —

                                    Roberto GARCÍA RUIZ

                        B.

                        Abecedný zoznam expertov vymenovaných za stálych členov skupiny na druhé funkčné obdobie od 1. januára 2014

                                    —

                                    Alexander BECK

                                    —

                                    Jacques CABARET

                                    —

                                    Niels HALBERG

                                    —

                                    Sonya IVANOVA-PENEVA

                                    —

                                    Lizzie Melby JESPERSEN

                                    —

                                    Nicolas LAMPKIN

                                    —

                                    Giuseppe LEMBO

                                    —

                                    Robin Frederik Alexander MORITZ

                                    —

                                    Bernhard SPEISER

                                    —

                                    Fabio TITTARELLI.“


title: Rozhodnutie Komisie (EÚ) 2017/11 z 5. januára 2017, ktorým sa v mene Európskej únie schvaľuje zmena Protokolu medzi Európskou úniou a Marockým kráľovstvom, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskym spoločenstvom a Marockým kráľovstvom

text:
               6.1.2017

               SK

               Úradný vestník Európskej únie

               L 3/43

         ROZHODNUTIE KOMISIE (EÚ) 2017/11
   z 5. januára 2017,
   ktorým sa v mene Európskej únie schvaľuje zmena Protokolu medzi Európskou úniou a Marockým kráľovstvom, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskym spoločenstvom a Marockým kráľovstvom
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2013/785/EÚ zo 16. decembra 2013 o uzavretí Protokolu v mene Európskej únie medzi Európskou úniou a Marockým kráľovstvom, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Marockým kráľovstvom (1), a najmä na jeho článok 3,
   keďže:

               (1)

               Článkom 10 Dohody o partnerstve v sektore rybolovu medzi Európskym spoločenstvom a Marockým kráľovstvom (2), ďalej len „dohoda“, schválenej nariadením Rady (ES) č. 764/2006 (3), sa zriaďuje spoločný výbor poverený dohľadom nad uplatňovaním dohody a najmä dohľadom nad vykonávaním, výkladom a dobrým priebehom uplatňovania dohody. V kapitole X prílohy k Protokolu medzi Európskou úniou a Marockým kráľovstvom, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Marockým kráľovstvom, ďalej len „protokol“, schváleného rozhodnutím 2013/785/EÚ, sa opisujú podmienky týkajúce sa vylodenia časti úlovkov ulovených podľa ustanovení uvedeného protokolu v marockých prístavoch.

               (2)

               Spoločný výbor zasadal v Rabate 18. až 20. októbra 2016 s cieľom prijať zmenu určitých pravidiel vykonávania protokolu o vylodení vzhľadom na opakujúce sa problémy spojené s dodržiavaním tejto povinnosti.

               (3)

               Pred zasadnutím spoločného výboru Komisia predložila Rade pracovný dokument, v ktorom boli podrobne opísané konkrétne prvky navrhovanej pozície Únie.

               (4)

               Rada navrhovanú pozíciu Únie schválila v súlade s bodom 3 prílohy k rozhodnutiu 2013/785/EÚ.

               (5)

               Prijaté zmeny, ktoré sa týkajú zvýšenia pokút v prípade nedodržania povinnosti vylodiť úlovky a rozšírenia finančných stimulov na všetky kategórie podliehajúce povinnému vylodeniu v prípade vylodenia nad rámec povinného vylodenia, boli zapísané do prílohy 8 k zápisnici z uvedeného zasadnutia spoločného výboru.

               (6)

               Uvedené zmeny by sa mali v mene Európskej únie schváliť.

               (7)

               Je potrebné zabezpečiť spätné uplatňovanie týchto opatrení od 20. októbra 2016,

         PRIJALA TOTO ROZHODNUTIE:
   Článok 1
   Zmeny bodov 1 a 4 kapitoly X prílohy k Protokolu medzi Európskou úniou a Marockým kráľovstvom, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskym spoločenstvom a Marockým kráľovstvom, ktoré boli prijaté spoločným výborom zriadeným článkom 10 uvedenej dohody a vyplývajú z prílohy 8 k zápisnici uvedenej v prílohe k tomuto rozhodnutiu, sa schvaľujú v mene Únie.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 20. októbra 2016.

      V Bruseli 5. januára 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 349, 21.12.2013, s. 1.

      (2)  Ú. v. EÚ L 141, 29.5.2006, s. 4.

      (3)  Nariadenie Rady (ES) č. 764/2006 z 22. mája 2006 o uzavretí Dohody o partnerstve v sektore rybolovu medzi Európskym spoločenstvom a Marockým kráľovstvom (Ú. v. EÚ L 141, 29.5.2006, s. 1).

      PRÍLOHA

         Príloha 8 k zápisnici zo zasadnutia spoločného výboru zriadeného Dohodou o partnerstve v sektore rybolovu medzi Európskym spoločenstvom a Marockým kráľovstvom, ktoré sa konalo 18. až 20. októbra 2016

      KAPITOLA X „VYLODENIE ÚLOVKOV“

                  Bod 1.

                  „Vylodenia“
                  Plavidlá Európskej únie kategórií podliehajúcich povinnému vylodeniu, ktoré majú licenciu v súlade s ustanoveniami tohto protokolu a ktoré v marockom prístave vykonávajú viac percent povinných vylodení, ako sa stanovuje v technických špecifikáciách č. 1, 4, 5 a 6, majú nárok na zníženie povinného poplatku o 5 % za každú tonu vylodenú nad rámec povinného vylodenia a odovzdanú na rybom trhu.

                  Bod 4.

                  „Pokuty v prípade nedodržania povinnosti vylodiť úlovky“:
                  V prípade plavidiel kategórií, ktoré podliehajú povinnému vylodeniu a ktoré si túto povinnosť stanovenú v príslušných technických špecifikáciách nesplnia, sa budúci povinný poplatok zvýši o 15 %.